Keywords

Summary



Keywords

1. Kopienas preču zīme – Kopienas preču zīmes definīcija un iegūšana – Absolūti atteikuma pamati – Preču zīmes, kas sastāv tikai no apzīmējumiem vai norādēm, kuri var kalpot, lai norādītu preces īpašības – Mērķis – Pieejamības prasība

(Padomes Regulas Nr. 207/2009 7. panta 1. punkta c) apakšpunkts)

2. Kopienas preču zīme – Kopienas preču zīmes definīcija un iegūšana – Absolūti atteikuma pamati – Preču zīmes, kas sastāv tikai no apzīmējumiem vai norādēm, kuri var kalpot, lai norādītu preces īpašības – Jēdziens

(Padomes Regulas Nr. 207/2009 7. panta 1. punkta c) apakšpunkts)

3. Kopienas preču zīme – Kopienas preču zīmes definīcija un iegūšana – Absolūti atteikuma pamati – Preču zīmes, kas sastāv tikai no apzīmējumiem vai norādēm, kuri var kalpot, lai norādītu preces īpašības – Vārdiska preču zīme “ecoDoor”

(Padomes Regulas Nr. 207/2009 7. panta 1. punkta c) apakšpunkts)

4. Kopienas preču zīme – Kopienas preču zīmes definīcija un iegūšana – Absolūti atteikuma pamati – Preču zīmes, kas sastāv tikai no apzīmējumiem vai norādēm, kuri var kalpot, lai norādītu preces īpašības – Jēdziens – Apzīmējums, kas apraksta preces sastāvdaļas īpašības – Ietveršana

(Padomes Regulas Nr. 207/2009 7. panta 1. punkta c) apakšpunkts)

Summary

1. Skat. nolēmuma tekstu.

(sal. ar 14. punktu)

2. Skat. nolēmuma tekstu.

(sal. ar 15. un 16. punktu)

3. Vārdisks apzīmējums “ecoDoor”, kura reģistrācija tiek pieteikta attiecībā uz “elektriskām mašīnām un ierīcēm mājsaimniecībai un virtuvei (kas ietilpst 7. klasē), mašīnām un ierīcēm dzērienu un/vai ēdienu pagatavošanai, sūkņiem atdzesētu dzērienu pasniegšanai, lietotiem kopā ar dzērienu atdzesēšanas ierīcēm; trauku mazgājamām mašīnām; elektriskām mašīnām un ierīcēm veļai un apģērbam (kas ietilpst 7. klasē), tostarp veļas mazgājamām mašīnām, centrbēdzes žāvētavām”, “elektriskām dzērienu vai ēdienu izvades ierīcēm, tirdzniecības automātiem” un “sildierīcēm, ierīcēm tvaika radīšanai un ēdienu gatavošanai, tostarp plītīm, ierīcēm vārīšanai, cepšanai, grilēšanai, grauzdēšanai, atsaldēšanai un sildīšanai, ūdens sildītājiem, saldēšanas iekārtām, it īpaši ledusskapjiem, saldētavām, saldējošām vitrīnām, dzērienu atdzesēšanas aparatūru, ledusskapjiem ar saldētājkamerām, saldēšanas ierīcēm, ierīcēm saldējuma pagatavošanai un ierīcēm ledus sagatavošanai; žāvētājiem, it īpaši arī veļas žāvētājiem, veļas žāvējamām mašīnām”, kas ietilpst attiecīgi Nicas klasifikācijas 7., 9. un 11. klasē, no vidusmēra anglofonu patērētāju viedokļa Kopienas preču zīmes pieteikumā ir norādītās preces aprakstošs Regulas Nr. 207/2009 par Kopienas preču zīmi 7. panta 1. punkta c) apakšpunkta izpratnē.

Tā kā, pirmkārt, elements “eco” tiks uztverts kā tāds, kas nozīmē “ekoloģisks”, un, otrkārt, elements “door” tiks interpretēts kā tāds, kas attiecas uz “durvīm”, Apelāciju padome pamatoti ir uzskatījusi, ka konkrētā sabiedrības daļa jēdzienu “ecodoor” nekavējoties saprot kā tādu, kas apzīmē “eko durvis” jeb “durvis, kuru uzbūve un darbības veids ir ekoloģiski”.

Tā kā aplūkotajām precēm var būt durvis, reģistrācijai pieteiktā preču zīme var aprakstīt durvju, ar kurām ir aprīkota attiecīgā prece, ekoloģiskās īpašības.

Turklāt, runājot par aplūkotajām precēm, durvju ekoloģiskās īpašības ir svarīgas preces, kurā tās ir iekļautas, ekoloģiskajam raksturam.

Patērētāji arvien vairāk uzmanības pievērš preču ekoloģiskajām īpašībām, proti, to enerģijas patēriņam un ražošanas procesam, kas nekaitē videi. Tas tā ir it īpaši attiecībā uz aplūkotajām precēm, sevišķi, ja tās patērē enerģiju. Tātad, kā pieļauj pati prasītāja, ekoloģiskums ir viena no būtiskajām šo pašu preču īpašībām.

Tādējādi konkrētās sabiedrības daļas uztverē reģistrācijai pieteiktā preču zīme apraksta aplūkoto preču būtisku īpašību, proti, to ekoloģiskumu, aprakstot durvju, ar kurām tās ir aprīkotas, ekoloģiskās īpašības.

(sal. ar 18., 24. un 28.–31. punktu)

4. Apzīmējums, kas apraksta preces sastāvdaļas īpašību, var aprakstīt arī pašu šo preci. Tas tā ir, ja konkrētās sabiedrības daļas uztverē apzīmējumā aprakstītā minētās daļas īpašība var ievērojami ietekmēt pašas preces būtiskās īpašības. Šādā gadījumā konkrētā sabiedrības daļa nekavējoties un bez jebkādām pārdomām pielīdzina apzīmējumā aprakstītās daļas īpašības attiecīgās preces būtiskajām īpašībām.

(sal. ar 26. punktu)